section_heading: Životopis
paragraph_text: Toma Zdravković rođen je 1938. godine u Aleksincu, gdje je i kršten u tamošnjoj crkvi sv. Nikole. Obitelj Zdravković se tri mjeseca nakon Tominog rođenja preselila u Pečenjevce kod Leskovca, a kasnije i u Beograd u potrazi za boljim životom. Iako je bio svjestan svojih pjevačkih mogućnosti, estradna scena tog vremena nije prepoznala njegov talent. Prema povijesnim podacima Tomu je poznata folk-pjevačica Silvana Armenulić pronašla na jednoj klupi u Leskovcu, u trenutku kada je ostao bez novca. Upravo mu je ona pomogla stati na noge, a on joj je zauzvrat, zato što mu je omogućila nastupe na njezinim koncertima, napisao pjesmu “Šta će mi život”, koju je nakon njezine smrti i sam otpjevao pod naslovom "Noćas mi srce pati". Ubrzo nakon toga započeo je samostalno nastupati po kavanama, a njegove pjesme vrlo brzo postale su hitovi.